**MEGHÍVÓ**

A Magyar Turisztikai Ügynökség Tisza-tavi Regionális Marketing Igazgatóság **2016. szeptember 5-én kerékpáros konferenciát szervez Tiszafüreden**, melyre ezúton szeretnénk Önt is meghívni.

A konferencia témái a magyarországi kerékpáros turizmus fejlesztési lehetőségeit vizsgálják, kitérve a különböző szakágakhoz kapcsolódó alternatívákra, a különböző célcsoportokra és azok igényeire, valamint bemutatva a jó példákat, s persze egy kicsit a Tisza-tavat is.

A kerékpáros konferencia szervezésének alapjául az szolgál, hogy úgy gondoljuk, a Tisza-tónál az elmúlt 10 évben „történt valami” a kerékpáros turizmus vonatkozásában, sikerült olyan infrastruktúrát és szolgáltatásokat fejleszteni, ami a térséget egyre inkább felhelyezi a kerékpárosok percepciós térképére. Mi is akkor tudunk tovább fejlődni, ha közösen, országos szinten lehet együtt gondolkodni és tenni a kerékpáros turizmus fejlesztéséért.

A konferencia időpontja kapcsolódik a Tisza-tó Maraton kerékpáros verseny és túra megszervezéséhez, ezért mindenkit szeretettel várunk egy **közös vasárnapi kerékpározásra is szeptember 4-én**!

A két nap tervezett programjai és helyszínei tehát a következőképpen alakulnak:

**2016. szeptember 4. vasárnap**

09.30 GYÜLEKEZŐ Poroszlón a rendezvénytéren

Ha van igény, akkor mind a három alábbi távon indítunk „csapatot”, s a kerékpározáshoz a ruházaton kívül mindent tudunk biztosítani (CUBE országúti, mountain bike vagy túra kerékpár, fejvédő, akinek szükséges GPS és lámpa ☺) a Tisza-tavi Kerékpáros Centrum jóvoltából.

10.00 TISZA-TÓ MARATON 135 KM

10.30 TISZA-TÓ MARATON 65 KM (mi ezt preferáljuk)

11.15 TISZATÓBIKE TÚRA 48 KM

… ebéd a rendezvény keretében a visszaérkezéskor.

15.30 EREDMÉNYHIRDETÉS

17.00 KISHAJÓS KIRÁNDULÁS

19.00 VACSORA AZ ÖREG HALÁSZ ÉTTEREMBEN (transzfert helyben mindenkinek biztosítunk a szálláshelyhez).

A szállást csak az előadóknak és VIP vendégeinknek tudjuk biztosítani!

**2016. szeptember 5. hétfő**

**Tisza Balneum Hotel** (33-as főút mellett, Tiszafüred Poroszló felőli végén)

09.00 – 09.30 REGISZTRÁCIÓ

09.30 – 09.45 KÖSZÖNTŐK

* Révész Máriusz **a kerékpározás és az aktív kikapcsolódás fejlesztéséért felelős kormánybiztos**
* **dr. Princzinger Péter turisztikai fejlesztésekért felelős vezérigazgató-helyettes, Magyar Turisztikai Ügynökség**
* **Molnár Anita igazgató, Magyar Turisztikai Ügynökség Tisza-tavi Regionális Marketing Igazgatóság**

09.45 – 11.00 ELŐADÁSOK

* Az országúti kerékpáros versenysport, a szabadidősport és a turizmus kapcsolata, kiaknázatlan lehetőségek (nemzetközi szintű kerékpáros rendezvények, edzőtáborok, korosztályos edzési lehetőségek, stb.) és a hegyi kerékpározás jövője (útvonalak, rendezvények, szabályok) Eisenkrammer Károly, Vuelta Sportiroda
* Hogyan lesz kerékpáros barát közlekedés Magyarországon - Berencsi Miklós főmérnök, Közlekedésfejlesztési Koordinációs Központ Közúti, Vasúti és Kerékpáros Infrastruktúra Fejlesztési Osztály
* Közlekedési és turisztikai célú fejlesztések kapcsolata - Magyar Kerékpárosklub Összetekerünk projekt - Varga Andrea projektvezető, Magyar Kerékpárosklub, Összetekerünk projekt

11.00 – 11.30 KÁVÉSZÜNET

11.30 – 13.00 ELŐADÁSOK

* **Nyitott erdők** – az EGERERDŐ Zrt közjóléti tevékenysége - Dobre-Kecsmár Csaba általános vezérigazgató helyettes, Egererdő Zrt.
* Új keresleti trendek, a kerékpározásban rejlő turisztikai potenciál - Molnár Anita regionális marketing igazgató, Magyar Turisztikai Ügynökség Tisza-tavi és Észak-Magyarországi Regionális Marketing Igazgatóság
* A kerékpározás marketingje - Szilasi László, velo.hu
* Kerékpár kölcsönzési és túraszervezési körkép Magyarország kerékpáros desztinációiból - Szabó Lajos regionális marketing menedzser, Magyar Turisztikai Ügynökség Tisza-tavi Regionális Marketing Igazgatóság

13.00 – 14.30 EBÉD

14.30 – 16.00 MŰHELYBESZÉLGETÉSEK

A konferenciára jelentkezni Szabó Lajos regionális marketing menedzsernél lehet a lajos.szabo@mtu.gov.hu címen, további tájékoztatás a 30-399-5735 telefonszámon kérhető.

**Jelentkezési határidő: 2016. szeptember 2. 10.00.** A jelentkezéshez kérjük kitöltve visszaküldeni a mellékelt jelentkezési lapot. A konferencián nincs részvételi díj, a jelentkezéseket azok sorrendjében fogadjuk, maximum 80 fő részére tudjuk a programot biztosítani!

A szervezők a programváltoztatás jogát fenntartják!

Tiszafüred, 2016. augusztus 25.

 Üdvözlettel:

 Molnár Anita

 igazgató

 MTÜ Tisza-tavi RMI